ΓΡΑΠΤΗ ΕΡΩΤΗΣΗ E-0845/01

υποβολή: Philip Bushill-Matthews (PPE-DE) προς την Επιτροπή

(22 Μαρτίου 2001)

Θέμα: Ανάλυση αντίκτυπου επί κανονιστικών ρυθμίσεων

Μπορεί η Επιτροπή να διευκρινίσει πόσοι κανονισμοί και οδηγίες έχουν προταθεί από τον Ιούνιο 1999 από τις Γενικές Διευθύνσεις της αρμοδιότητας της Επιτρόπου κ. Διαμαντοπούλου;

Πόσα από τα κείμενα αυτά έγιναν αντικείμενο ανάλυσης ως προς τον αντίκτυπό τους σε κανονιστικές ρυθμίσεις, που προβλεπόταν συγκεκριμένα από το κείμενο της πρότασης;

Απάντηση της κ. Διαμαντοπούλου εξ ονόματος της Επιτροπής

(30 Απριλίου 2001)

Στον τομέα της απασχόλησης και των κοινωνικώνποθέσεων η Επιτροπή, από τον Ιούνιο του 1999 και μετά, ενέκρινε έξι προτάσεις νομοθετικών πράξεων (κανονισμών και οδηγιών)(1). Για όλες αυτές τις προτάσεις διεξήχθη ανάλυση κανονιστικού αντικτύπου. Στο κείμενο της πράξης όπως προτάθηκε από την Επιτροπή προστέθηκε ειδικό παράρτημα που περιγράφει αυτήν την ανάλυση και τα αποτελέσματά της. Εκτός αυτού, βάσει του άρθρου 138 (πρώην άρθρου 118A) της συνθήκης ΕΚ, για τις προτάσεις που εμπίπτουν στο άρθρο 137 (πρώην άρθρο 118) της συνθήκης ΕΚ διεξάγονται διαβουλεύσεις, σε δύο στάδια, με τους κοινωνικούς εταίρους οι οποίοι διατυπώνουν τη γνώμη τους για την πρόταση, μεταξύ άλλων και για τον ενδεχόμενο αντίκτυπό της. Σε αυτό το πλαίσιο, βάσει του άρθρου 138 της συνθήκης ΕΚ, είναι δυνατόν να αποφασίσουν να διαπραγματευθούν από κοινού μια συμφωνία η οποία de facto μπορεί να αντικαταστήσει την πρόταση της Επιτροπής (άρθρο 139 (πρώην άρθρο 118B) της συνθήκης ΕΚ).

(1) Πρόταση οδηγίας του Συμβουλίου περί διαμόρφωσης γενικού πλαισίου για την ίση μεταχείριση στην απασχόληση και το επάγγελμα ΕΕ C 177 E της 27.6.2000. Πρόταση οδηγίας του Συμβουλίου περί της εφαρμογής της ίσης μεταχείρισης προσώπων ανεξάρτητα από τη φυλετική ή εθνική τους καταγωγή COM(1999)566 τελικό. Πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας 76/207/ΕΟΚ του Συμβουλίου περί της εφαρμογής της αρχής της ίσης μεταχείρισης των ανδρών και των γυναικών όσον αφορά την πρόσβαση στην απασχόληση, στην επαγγελματική εκπαίδευση και προώθηση και τις συνθήκες εργασίας ΕΕ C 337 E της 28.11.2000. Πρόταση οδηγίας του Συμβουλίου σχετικά με την Ευρωπαϊκή Συμφωνία για την οργάνωση του χρόνου εργασίας του ιπτάμενου προσωπικού της πολιτικής αεροπορίας που συνήφθη από την Ένωση Ευρωπαϊκών Αεροπορικών Εταιρειών (AEA), την Ευρωπαϊκή Ομοσπονδία Εργαζομένων στις Μεταφορές (ETF), την Ευρωπαϊκή Ένωση Προσωπικού Θαλάμων Διακυβέρνησης Αεροσκαφών (ECA), την Ευρωπαϊκή Ένωση Αερομεταφορέων των Περιφερειών της Ευρώπης (ERA) και τη Διεθνή Ένωση για τις Ναυλωμένες Πτήσεις (IACA) ΕΕ C 337 E της 28.11.2000. Τροποποιημένη πρόταση οδηγίας του Ευρωπαϊκού Κοινοβουλίου και του Συμβουλίου για τη δεύτερη τροποποίηση της οδηγίας 89/655/ΕΟΚ σχετικά με τις ελάχιστες απαιτήσεις ασφάλειας καιγείας για τη χρησιμοποίηση εξοπλισμών εργασίας από τους εργαζομένους κατά την εργασία (2η ειδική οδηγία κατά την έννοια του άρθρου 16 της οδηγίας 89/391/ΕΟΚ) (υποβληθείσα από την Επιτροπή σύμφωνα με το άρθρο 250, παράγραφος 2 της Συνθήκης ΕΚ) COM(2000)648 τελικό. Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 80/987/ΕΟΚ του Συμβουλίου, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη COM(2000)832 τελικό.